cyanic-selkie/wikianc huggingface dataset:
משפחת איבלין
המצור על ירושלים
על פי מקורות מוסלמיים, כאשר הגיע באליאן דה איבלין העירה נפגש האביר עם צלאח א-דין, שהתיר לו להיכנס לירושלים בתנאי שישהה בה יום אחד בלבד ולא יילחם נגד הסולטאן. בהיעדר שליט או אביר המוסמך לקחת פיקוד, שכן האבירים כולם, עד האחרון שבהם, אבדו בקרב הגדול, הועבר שרביט השלטון בירושלים לידי הפטריארך הלטיני היראקליוס; אך משנכנס באליאן לעיר, פנו אליו נציגי הציבור הצלבני וביקשו כי ייקח את הפיקוד ויגן על העיר. לטענתו כי נדר נדר שלא מאפשר לו לחימה, שחרר אותו היראקליוס מנדרו, ואמר: "אני משחרר אותך מהנדר ומהחטא, שכן יהיה זה חטא גדול יותר לשמור על הבטחתך, ויהיה זה כתם גדול על כבודך אם תעזוב את ירושלים במצבה הנוכחי; לעולם לא תוכל להשיב את כבודך". על פי מקורות לטיניים, בעיקר של ההיסטוריון אֶרנול (לטינית: Ernoul) בן התקופה שנכח בירושלים בעת המצור, כתב באליאן מכתב לצלאח א-דין בו התנצל על שהפר את הבטחתו וביקש את סליחת הסולטאן. המקורות הנוצריים מוסיפים ומספרים כי נִדרו לסולטאן לא היה המחסום היחיד של באליאן בטרם קיבל עליו את משימת הגנת העיר - הוא חכך בדעתו, ומצוטט כמי שאמר: "הרי עלולה ליפול עלי אשמה גדולה על לא עוול בכפי, שהרי אם יפול דבר ולא אצליח במשימתי, רוב האשמה תבוא עלי! וגם אם אצליח, יבוא אחר שידחק את רגלי, ולו יישארו הכנסות המקום". מדברים אלו ניתן ללמוד על כוחו הדל של בית איבלין באותה התקופה, כמו גם על ידיעתו כי המלך גי דה ליזיניאן שרד את הקרב, אם כי בילה כעת בכלא המוסלמי. עם הסכמתו לקחת על עצמו את הפיקוד על הגנת העיר, הוא מעמיד מספר תנאים המתמלאים מיידית: הוא דורש ומקבל הכרה כאדון העיר, הוא דורש ומקבל את שבועת הנאמנות המגיע לו במעמדו כסניור. בעיר נמצאו שני אבירים נוספים, ובאליאן הסמיך לאבירים חמישים בני אצילים מתושבי העיר שהיו למעלה מגיל 16. בהמשך הסמיך מספר מתושבי העיר שאינם מן האצולה לתואר אצולה על מנת שיוכלו לפקד על הלוחמים לעת מצוא - אזרחי העיר, ולהוות גרעין עיקרי של כוח חיל המצב. בסופו של דבר, על פי דרישת הפטריארך הלטיני היראקליוס שהתייעץ עם באליאן, וככל הנראה בלחץ האוכלוסייה האזרחית שרוחה נפלה בלחץ הקרבות, הוחלט להיכנס למשא ומתן על תנאי הכניעה עם צלאח א-דין. הנוצרים ערכו מספר פגישות עם הסולטאן, שהביע אי נכונות להציע תנאי כניעה, אלא חזר על הצהרתו כי בדעתו לכבוש את העיר בכוח החרב ולהרוג בתושביה, כפי שנפל בגורל תושבי ירושלים המוסלמיים לאחר המצור הצלבני. במפגש הבא בין באליאן דה איבלין לסולטאן הטיל האביר את כל הקלפים על השולחן ואיים ב"נשק יום הדין", כאשר על פי דבריו, אם לא יוכלו הנוצרים לקבל תנאי כניעה נוחים שיאפשרו יציאתם מהעיר תמורת כופר - הם יפנו את זעמם אל השבויים המוסלמיים הנמצאים בעיר, ולאחר מכן יפגעו באתרים הקדושים לאסלאם - הר הבית ובו כיפת הסלע ומסגד אל-אקצא. בסופו של דבר נקבע כי תמורת תשלום שייקבע מראש יפדו שבויי המלחמה את עצמם, ואכן, בשני לאוקטובר נמסרו מפתחות העיר ירושלים לידי צלאח א-דין, והחלה יציאת הנוצרים מירושלים כאשר הם נספרים בעת צאתם משער יפו. באליאן מאיבלין יצא את העיר בשיירה עם הפטריארך הלטיני בלווית פרשי המוסלמים, לצור, ומשם המשיך לטריפולי שם כבר המתינו אשתו מריה וארבעת ילדיו.
המאבק השני על המלוכה
מסע הצלב השלישי, שגויס כתגובה לקרב קרני חיטין, הותיר את ממלכת ירושלים מפולגת ונתונה לחסדי ההכרעה הפוליטית של פיליפ השני מלך צרפת וריצ'רד הראשון ("לב הארי"), מלך אנגליה. כוח פוליטי חדש שנכנס למערכה היה המרקיז קונרד ממונפראטו, מהאצילים האיטלקיים הבכירים ביותר שהגיעו ארצה במסע הצלב השלישי ולפנים יורש העצר הביזנטי, שהשתלט על צור לאחר בואו ב-1187 והפך למלך דה פקטו של ממלכת ירושלים, בעידוד פיליפ מלך הצרפתים, בעוד גי דה ליזיניאן שבוי בידי אויביו; שנה לאחר מכן שוחרר דה ליזיניאן, ויחד עם ז'ראר דה רישפור וגיום ממונפראטו (אביו של קונרד) הופיע עם סיבילה אשתו מול חומות צור ותבע את המלוכה, בסיועו של ריצ'רד לב הארי; קונרד, מצידו, לא טרח אפילו להתייחס לתביעה. במהלך יולי 1190 נפטרו סיבילה ובנותיה במחנה הצלבני שלרגלי עכו, ומותה שמט הלכה למעשה את הבסיס לתביעתו של גי דה ליזיניאן לכתר; אך הוא נאחז בתואר, למרות שהשפעתו במחנה הצלבני הייתה מזערית. את המצב ניצלו באליאן מאיבלין ומריה קומננה, שיחד עם האציל רב ההשפעה אנרי משמפאן חברו לקונרד ממונפראטו במטרה לתפוס את הכתר - שוב.
נסיונותיו של פרידריך השני לשלוט בממלכות הצלבנים
שנתיים אחר כך, ביולי 1225, נישאה אליס לבוהמון החמישי, נסיך אנטיוכיה, וחזרה וניסתה לתפוס את מושכות השלטון בקפריסין; אך תמיכת האפיפיור הונוריוס בפיליפ מאיבלין שיבשה את תוכניתה. עם מותו של פיליפ מאיבלין, שהותיר אחריו בן בשם ז'אן (נולד ב-1215), ניסתה אליס להסיר מעליה את חסותה הכפויה של משפחת איבלין, ולהעביר את השלטון לאצילי האי, אך לאחר מאבק עברה האפוטרופסות לידיו של ז'אן דה איבלין מביירות, שהפך לעוצר ממלכת קפריסין במקום אחיו. אך הפעם נתקלו האיבלינים בהתנגדות אצילי קפריסין, שדבקו באליס כמי שמסוגלת לייצג את האינטרסים שלהם; ז'אן סירב להוציא את המשרה מידיו, ובצר להם פנו אצילי קפריסין לפרידריך השני, שהיה בדרכו למסע הצלב שהבטיח לאפיפיור לבצע; פרידריך היה לאחר מסע קשה ומתוח, במהלכו הטיל האפיפיור החדש, גרגוריוס התשיעי, חרם על הקיסר, בעקבות עצירת פתע במסע הקיסר לאחר שפרידריך הודיע על מחלה פתאומית שתקפה אותו.
הקרע בממלכת ירושלים
בפברואר 1232, במטרה להסיר את המצור על מצודת ביירות ולהכריע את המאבק, הצליח ז'אן מאיבלין, אשף הפוליטיקה, לשכנע את אצילי קפריסין - יריביו, שכעת היו כפופים לו - כי האיום מצד הקיסר מקיף את זכויות כל הוואסאלים הצלבניים, וכאשר נענו לו, ארגן צי גדול בסיוע המלך אנרי, שכבר לא היה קטין כעת, ויחדיו נחתו הברונים בסמוך לטריפולי. כוחם הצבאי של תומכי ז'אן מאיבלין לא עמד לשחרר את הנצורים במצודת ביירות, והקרע בממלכת ירושלים מנע מהאיבלינים מלהשיג תמיכה גורפת לעמדתם; לכן וויתר ז'אן על ביירות, ופנה דרומה, לעיר עכו, שהייתה כזכור בירה למחצה של הממלכה. אנשיו סיפחו לרשותם את העיר, הקימו שם "קומונה", והציבו את ז'אן מאיבלין כרוזן העיר עכו ומיור הקומונה. הצלחה זו נמחקה חיש מהר כאשר נפגשו הצבאות בסמוך לאכזיב בשלישי במאי 1232; הצבא הקיסרי הביס את האיבלינים, ובמהלך מהיר השתלט על קפריסין כולה. הקערה נהפכה על פיה משחזר אנרי מלך קפריסין לממלכתו, ובקרב אגרידי (Agridi) המהולל לחמו אצילי ירושלים וקפריסין כנגד הצבא הקיסרי, כשבמאסף צועדים אנרי הראשון וז'אן מאיבלין-ביירות עצמם, ועל החזית מפקדים בניהם הצעירים של ז'אן הזקן (כבאליאן ובלדווין) ושל אחיו פיליפ (כז'אן ד'איבלין-ארסוף); הם מיגרו את הכוח הקיסרי על האי, ובאליאן השני זכה לתהילה כשחסם בפני אויביו את דרכם ועצר אותם עד להתמוטטותם המלאה בידי צבא האבירים. קפריסין הייתה כעת ברשות תומכי בית איבלין והמלך אנרי, אבל ממלכת ירושלים עצמה נחלקה כעת לשניים: נציגי הקיסר שלטו בערים חשובות לאורך מישור החוף, ואילו משפחת איבלין החזיקה בעכו, "בירת החוף". הקיסר היה אמנם השליט החוקי, אך צלבני ארץ ישראל תיעבו אותו וזכר בית איבלין נעור בהם במידה מספקת כדי לצדד בהם. ניסיונות הפשרה, אותם הוביל כפי הנראה ז'אן ד'איבלין-ארסוף, נדחו על הסף, ובהיעדר שליט מוסכם החזיקו בית איבלין ולוחמי גנואה בעמדות הכוח בממלכה, בסיועו של פיליפ דה מונפורט ואצילי הממלכה.
ניצחון פירוס זה של ז'אן מאיבלין אכן חיזק את מעמדו, אך החליש את ממלכת ירושלים ורושש אותה מאמצעים; המאבק בין האיבלינים לבין הקיסר הזרים לוחמים ואנשי קומונות רבים נוספים לממלכת ירושלים, ובכך צבר תאוצה תהליך עליית כוחם של המסדרים הצבאיים והקומונות האיטלקיות, שהמאבקים ביניהם תרמו רבות לחורבן הממלכה בהמשך. היה זה גם ניצחונו האחרון של ז'אן – הוא נפטר בשנת 1236 בעכו, בעודו אוחז בממלכה כולה.
שלטון בית איבלין בממלכת ירושלים
למעשה, היו אליס ובעלה כלי שרת בלבד בידי האיבלינים, שכן בטרם התכנסה הוועידה גמרו בני משפחת איבלין ובני בריתם לקבל את דרישת אליס מקפריסין, אך בתמורה לקחת את השלטון בפועל כעוצרים. כתוצאה מהמהלך נתבטלו כל הצווים והמינויים של פרידריך בהיותו עוצר והוראותיו של קונראד כפי שניתנו על ידי נציגיו, וצבא שגויס על ידי משפחת איבלין עלה על העיר צור בה ישבו נציגי הקיסר, ובשל הסכם סודי עם בורגני העיר נפתחו בפניהם השערים; צבא איבלין דחק את הכוח הקיסרי אל מצודת העיר, ולאחר חודש של מצור נכנעו מגיני המצודה, ביום 10 ביולי 1243. בתקופה זו שלט בית איבלין שלטון ללא מצרים בממלכה כולה, ומשדרשו אליס וראול לקבל לידם את צור רבת החשיבות הודיעו להם האיבלינים כי מאחר ששאלת השלטון בממלכה לא נפתרה באופן סופי, יחזיקו הם בערים שכבשו עד שיהיה ברור למי עליהם למסור אותם.
האנרכיה הליגאלית
בוהמון נסיך אנטיוכיה, שראה שלא הצליח לבסס את מעמדם של האיבלינים, שכר 800 אבירים כצבא שיוכל לתת תוקף מוחשי יותר לתביעותיהם, אך התוצאה הישירה של המהלך היה התבצרות הצדדים האיטלקיים בעמדותיהם הפוליטיות והגאוגרפיות; מכאן הפך המאבק לסכסוך נחלות איטלקי, שבו עורב גם האפיפיור החדש אלכסנדר הרביעי, ולאחר מכן המשיכו להתקיים הסתערויות פתע מכאן ומכאן, עד שארגן הצי הוונציאני התקפה מתואמת היטב שהצליחה להביס את הצי של גנואה בקרב ימי גדול במפרץ חיפה. הרובע הגנואזי בעיר נהרס עד היסוד והקומונה נסוגה לבסיס כוחה בצור, שם נהנתה מהגנת פיליפ ממונפורט שליט העיר. בינתיים מתה פלזאנס מקפריסין - בובת המשחק הנוכחית של האצילים - בשנת 1261, בקפריסין, ועם מותה עבר תואר העוצרות חסר הכוח וריק התוכן אל איזבל דה ליזיניאן, גיסתה (בתם השנייה של הוגו הראשון ואליס משמפאן, ואחותן של המלך אנרי ושל מריה אשת גוטייה) שהחזיקה בו עד 1264; מ-1264 ואילך שימש הוגו מפואטריי, בנם של איזבל והרוזן אנרי מאנטיוכיה-פואטריי, כעוצר לבן דודו הוגו השני מקפריסין בן האחת עשרה, עד למותו בטרם עת של הוגו השני בשנת 1267, בסמוך למיתת אביו של הוגו מפואטריי, הרוזן אנרי. הוגו מפואטריי, ששינה את שמו כעת להוגו דה ליזיניאן, הוכתר למלך ממלכות קפריסין וירושלים כהוגו השלישי מלך קפריסין והוגו הראשון מלך ירושלים ב-24 בדצמבר באותה השנה.
הוגו הגדול, מלך קפריסין
הוגו השלישי, מלך קפריסין (1235 - 24 במרץ 1284), שכונה "הגדול", הגיע למסקנה שכעת, כשממלכת ירושלים שסועה בתככי האצילים, יוכל הוא – לאחר שנים של שלטון עוצרים חלשים בממלכות קפריסין וירושלים – לתפוס בהגה השלטון, כאשר כל הטוענים האמיתיים לכתר אינם עוד: טענת בני איבלין הסתמכה תמיד על השושלת הקפריסאית, שהוא יורשה היחיד, וטענת מתנגדיהם, נציגי הקיסר פרידריך השני לשעבר וכעת גם אנשי הקומונה הגנואזית, איבדה את כל כוחה לאחר שבאירופה פקד שארל מאנז'ו בשנת 1268 להוציא להורג את קונראדין, הוא קונראד השלישי מלך ירושלים, ובזאת נמחה מן העולם בית הוהנשטאופן, ועמו נעלמה שושלת המלכים הפיקטיביים של ירושלים. בירושלים עצמה לא היו אדישים לידיעות אלו, והיסטוריון בן התקופה מספר כי "[בירושלים] היו חגיגות אלה בעקבות מותו של זה שצריך להיות הסניור שלהם, ואולם החגיגה לא הייתה מתוך רוע לב, אלא מכיוון שהמלך שארל היה מגן הכנסייה, והשטאופים, לעומתו, היו רודפיה. ורצון האלוהים היה לקחת את המלוכה מצאצאיו של פרידריך, שכולם מתו כשהם מנודים על ידי הכנסייה."
מלכי ירושלים המתחלפים
ביום 15 באוגוסט 1286 הוכתר אנרי השני למלך ירושלים בקתדרלה של צור - ההכתרה האחרונה של מלך צלבני בארץ הקודש אי פעם; על פי ההיסטוריונים הצלבניים היו חגיגות ההכתרה המפוארות ביותר שהעיר ראתה. כששב אנרי לקפריסין, מינה את בני משפחתו לתפקידים נכבדים: את בלדווין מאיבלין (שכפי הנראה היה רוזן קוראקו שבקפריסין ונכדו של סינישאל קפריסין בלדווין בן ז'אן הזקן מביירות) מינה לקונטאבל הממלכה, ואת דודו פיליפ מאיבלין, אחיה של אמו איזבלה ונכדו של ז'אן מביירות, מינה לעוצר הממלכה במקומו. למן הרגע בו עזב את ממלכת ירושלים החלו האיבלינים להתבסס שוב כשליטים גלויים בממלכה, האחדות קצרת הטווח תמה והקומונות הימיות של איטליה פרצו שוב בתגרות שעכו שימשה להן זירת קרב, כעת בין פיזה לגנואה.
לורה וייד
מחזותיה
יצירה חשובה נוספת שכתבה, העוסקת גם היא בסוגיית המוות, הוא המחזה "גופות נושמות" (Breathing Corpses), שזיכה אותה בהצלחה ובפרסים. עלילת המחזה עוסקת במלון שכביכול מקולל, ובאיש בשם ג'ים אשר מוצא גופה של עצמו, מציאת הגופה והעובדה שהיה נעול איתה מביאים את ג'ים לסיים את חייו.
אקסל שילסטרום
אקסל שילסטרום (נולד ב-24 בפברואר 1993) הוא זמר שוודי. התפרסם בזכות השתתפותו בעונה האחד-עשר של התחרות Swedish Idol בשנת 2017 השתתף במלודיפסטיבלן, הקדם הלאומי של שוודיה לאירוויזיון 2017, עם השיר "När ingen ser", שם הודח בשלב גלגל ההצלה.
בית הכנסת המהרש"א
היסטוריה
לפי המסופר בספר צור החלמיש (עמוד 177) בבית הכנסת הייתה ישיבת אוסטראה: אחת מן הישיבות שהוקמו לאחר מלחמת העולם הראשונה הייתה ישיבת אוסטראה, הסיבות להקמתה היו: יוזמתו של בוגר ישיבת מיר שמקום מגוריו היה אוסטראה להקים ישיבה ליטאית לבני המקום שהיו יותר חסידיים, רצונם של החפץ חיים והרב חיים עוזר לפתוח ישיבה במקום לרגל 300 שנה לפטירת המהרש"א ועוד סיבות, אכן איפה ישיבת המהרש"א נפתחה בשנת 1931 ועמדה עד לפלישת הרוסים ב-1939 א נמלטו בני הישיבה כ-140 במספרם לווילנה.
קורט האן
ראשית חיים
האן נולד בברלין להורים יהודים, שם התחנך בשנותיו הראשונות ולאחר מכן באוניברסיטאות באוקספורד, היידלברג, פרייבורג וגטינגן. במהלך מלחמת העולם הראשונה עבד האן במחלקה הגרמנית לענייני חוץ, בניתוח ותרגום עיתונים בריטיים וייעוץ למשרד החוץ. הוא היה מזכיר פרטי של הנסיך מקס פון באדן, הקנצלר הקיסרי האחרון של גרמניה. בשנת 1920 הקימו האן והנסיך מקס את בית הספר שול שלוס סאלם, פנימייה פרטית בה שימש האן כמנהל עד 1933.
דליה נבות
1985
באליפות ישראל שנערכה בהדר יוסף ב-6 ביולי 1985 זכתה נבות ב-5 מדליות, 2 זהב, 2 כסף ו-1 ארד. מדליות זהב, בריצת 100 מטר משוכות בתוצאה של 14.38 שניות ובקפיצה לגובה בשיא אישי חדש של 1.77 מטר, לפני גבי רוזן (1.74 מטר) וסיגל בסון (1.71 מטר). מדליות כסף, בריצת 100 מטר בשיא אישי חדש של 12.32 שניות, אחרי דלית בונין 12.21 שניות ולפני סיגל קוגון 12.52 שניות ובקפיצה לרוחק בתוצאה של 5.80 מטר, אחרי סיגל גונן (6.11 מטר) ולפני שרה לנצנר (5.60 מטר). מדליית ארד, בריצת 200 מטר בתוצאה של 25.59 שניות, אחרי אורית קולודני (24.99 שניות) ודלית בונין (25.10 שניות) שתיהן מכפר סבא. שבועיים לאחר מכן, בתחרות האתלטיקה של המכביה ה-12 שנערכה בהדר יוסף ב-23 ביולי היא זכתה ב-3 מדליות, 2 זהב ו-1 כסף. מדליות זהב, בריצת 100 מטר משוכות בשיא ישראלי חדש לנערות גיל 18 בתוצאה של 14.33 שניות לפני פועה נייגר מישראל ודבורה ברגר מקנדה ובקפיצה לגובה בתוצאה של 1.72 מטר, לפני גבי רוזן (1.69 מטר) וסיגל בסון (1.64 מטר). מדליית כסף, בקפיצה לרוחק בתוצאה של 5.80 מטר, אחרי סיגל גונן שקבעה שיא מכביה חדש של 6.13 מטר ולפני שרה לנצנר (5.62 מטר).
יחסי אפגניסטן–קטר
יחסי אפגניסטן–קטר הם היחסים הדיפלומטיים, הרשמיים, ונכון ל-2022, המלאים שבין האמירות האיסלאמית של אפגניסטן לבין מדינת קטר.
כוחות הקרקע והכוחות המיוחדים של חילות האוויר
כוחות הקרקע של חילות האוויר
לא בכל חיילות האוויר קיימים כוחות קרקע. יחידות כאלה פועלות כמכפיל כוח המאפשר הפעלה בטוחה של שדות תעופה קדמיים ובכך מגדילות את זמינות כוחות האוויר.
משפט פוהל
לבקשת שופטי בית הדין התכנס בית הדין פעם נוספת ב-14 ביולי 1948, כדי לשקול קבלת ראיות נוספות מטעם ההגנה. ב-11 באוגוסט 1948 נתן בית הדין את החלטתו ובה אישר את רוב גזרי הדין המקוריים, אולם הפחית במעט את תקופות המאסר לחלק מן הנאשמים וכן שינה את גזר דינו של הנאשם גאורג לורנר מגזר דין מוות למאסר עולם.
תהילים קכ"ח
חלק שני
בחלקו השני של המזמור, פסוקים ד'-ו' ניתנת ברכה במישור הלאומי והיא מתייחסת לירושלים ולעם. רד"ק בפירושו לפסוק ד' מציין כי פסוק זה הוא מעין סיכום: "באילו המידות והמנהגות יבורך הגבר, שהוא ירא ה׳". בפסוק ה ברכת ה' אשר בה יבורך ירא ה' תבוא מציון היא ירושלים והוא יראה בשגשוגה של העיר. בפסוק ו' מבורך ירא ה' באריכות ימים בכך שהוא זוכה לראות את נכדיו. ייתכן כי הביטוי "שלום על ישראל" המופיע גם בתהילים קכ"ה הוא בקשה מהאל שיביא שלום על עמו, ישראל.
פוליטיקאי עצמאי
מושל
בשנת 2010 עזב מושל פלורידה, צ'ארלי כריסט את המפלגה הרפובליקנית והפך לעצמאי (לימים הפך לדמוקרט).
בית הנבחרים
היו גם מספר מקרים בהם נבחר פוליטיקאי דרך מפלגה ובשלב מסוים עזב את המפלגה או הודח והפכו לעצמאים. דוגמאות לכך אפשר למצוא בפרלמנט 2010–2015 אשר כללו את מייק הנקוק (לשעבר דמוקרט ליברלי), אריק ג'ויס  (לשעבר הלייבור) ונדין דורריס.
ניו זילנד
ייסוד המפלגות הפוליטיות הפורמליות, החל מסוף המאה ה-19, צמצם במידה ניכרת את מספר הפוליטיקאים העצמאיים בניו זילנד, אם כי מספר קטן יותר של מועמדים עצמאיים המשיך להיבחר עד שנות הארבעים. אולם מאז היו מקרים מעטים של פוליטיקאים עצמאיים. שום מועמד עצמאי לא זכה או החזיק במושב בבחירות כלליות מאז 1943. פוליטיקאים אחרים הפכו לעצמאים במהלך קדנציה פרלמנטרית, אך לא נבחרו לתפקיד ככאלה.
קרואטיה
לאחר הבחירות לראשות הממשלה בשנת 2015, נבחר טיהומיר אורשקוביץ' לראש הממשלה הראשון של קרואטיה כעצמאי ללא שייכות למפלגה.
רוסיה
כל נשיאי רוסיה היו עצמאיים. הנשיא לשעבר דמיטרי מדבדב סירב להצעה להצטרף למפלגת רוסיה המאוחדת ואמר כי הוא מאמין שהנשיא צריך להיות עצמאי על מנת שישרת את האינטרסים של המדינה ולא את של מפלגתו הפוליטית.
יו הר
ראשית חייו
הר עבר חודשים של ניתוחים ושיקום. הרופאים אמרו לו שלא יוכל לטפס שוב על הרים לעולם, אך באמצעות תותבות מיוחדות שתכנן, יצר הר כפות רגליים תותבות עם קשיחות אצבעות גבוהה, שאפשרו לעמוד על קצות סלע ברוחב מטבע, וכפות רגליים משובצות טיטניום שסייעו לו בעלייה על קירות קרח תלולים. הוא השתמש בתותבות אלו כדי לשנות את גובהו וזאת כדי להימנע מתנוחות גוף קשות וכדי לבצע אחיזות ידיים ורגליים שלא היו בעבר בהישג יד. גובהו יכול לנוע בין חמישה לשמונה רגל. כתוצאה מהשימוש בתותבות, הר טיפס ברמה מתקדמת יותר מאשר לפני התאונה, מה שהפך אותו לאדם הראשון עם קטיעה נרחבת שביצועיו בספורט שווים לאלו של בעלי יכולת ברמה עילית.
קריירה
סיפורו של הר סופר על ידי אליסון אוסיוס בספר "העלייה השנייה: סיפורו של יו הר"; בערוץ דיסקברי; ובסרט של נשיונל ג'יאוגרפיק משנת 2002 , Ascent: The Story of Hugh Herr.
גאומטריה ביוון העתיקה
ספרו הרביעי של האלמנטים של אוקלידס
בספרו הרביעי אוקלידס מפתח את יסודות התחום, ועוסק בבניית צורות גאומטריות בתוך מעגל ומסביבו בעזרת סרגל ומחוגה בלבד. ספרו הרביעי מכיל שבע הגדרות ושש עשרה טענות.
חסמבה או חבורת סוד מוחלט בהחלט
עלילה
הספר מסתיים בכך שמפקדי צה"ל, לאחר הקמת המדינה, מעניקים לנערים עיטורי גבורה - מגן דוד עשוי מזהב טהור, על גבורתם. בסוף הספר פורסם "מילון מונחים וביטויים" הכולל ביאורים לכ-30 מושגים מפעם המופיעים בספר.
גאומטריה ביוון העתיקה
ספרו האחד עשר של האלמנטים של אוקלידס
בספרו האחד עשר עוסק אוקלידס בגאומטריה תלת ממדית ובחישוב נפחים. אוקלידס פותח את הספר בכך שהוא מגדיר מה זו צורה גאומטרית תלת ממדית. בספר זה הוא מגדיר את כל הצרות ההנדסיות המוכרות, בין היתר חרוט, פרמידה ואת הגופים האפלטוניים. ספר זה מכיל עשרים ושמונה הגדרות ושלושים ותשע טענות.
ארכימדס - 287-212 לפנה"ס
ארכימדס הוכיח בספרו כי בהינתן גדלים מאוזנים במרחק שווה מנקודת המשען אז משקלם שווה, וכי גדלים שוני משקל ושווי מרחק מנקודת המשען לא יתאזנו, והמנוף יטה לצד הגודל עם המשקל הגדול יותר.המשפט השלישי בספרו היה חוק המנוף. החוק עוסק באיזון של גדלים A,B לא שווים. אם (בה"כ) A>B, והגופים מתאזנים בנקודה משען C, ומסמנים את אורכי הקטעים, אז על פי החוק - a<b. בכיוון השני של החוק, אם הגדלים מתאזנים וגם a<b אז A>B . ארכימדס גם הוכיח את המשפט: מניחים בשלילה כי a\nless b . לאחר החסרה של הגודל A-B מ-A, לפי האקסיומה השלישית, המנוף יטה לצד B . אבל אם a=b אז הגדלים שנותרו יאזנו את המנוף, ואם b<a המנוף יטה לצד A לפי האקסיומה הראשונה. שני אלה סותרים ולכן a<b. ההוכחה בכיוון ההפוך זהה.
בנוסף לעיסוקו של ארכימדס במנופים, הוא גם מצא קירוב לפאי - היחס בין היקף המעגל לקוטר שלו מקיים את היחס הבא:. ארכימדס הוכיח את הטענה הזו בעזרת שיטת המיצוי. למעשה, ארכימדס פיתח אלגוריתם רקורסיבי המתבסס על בנית מצולעים חוסמים וחסומים וחישב את ההיקף שלהם, ובכך בנה סדרת קירובים ליחס בין היקף המעגל לקוטרו. שיטת ההוכחה הזו נקראת שיטת המיצוי.
סרז' קלרספלד
ביוגרפיה
סרז' קלרספלד נולד בבוקרשט למשפחה יהודית. המשפחה עברה לצרפת לפני שהתחילה מלחמת העולם השנייה. בשנת 1943 נעצר אביו על ידי האס אס בניס במהלך פשיטה, שעליה הורה אלויס ברונר. האב גורש לאושוויץ ולא שרד. סרז' הצעיר טופל בבית יתומים יהודים שהופעל על ידי אוז"ה. אמו ואחותו שרדו גם הם את המלחמה בצרפת של וישי, בסיוע תנועת ההתנגדות הצרפתית החל מסוף שנת 1943.
קרלספלד עזר בהקמתו והוביל את הארגון: "Association des fils et filles des déportés juifs de France" או FFDJF (ארגון בניהם ובנותיהם של מגורשי יהודים מצרפת). זהו אחד הארגונים, שתיעדו את מקרי הגירוש של היהודים ואיתר בכירים נאצים וצרפתים משתפי פעולה כדי להעמידם לדין. בין אלה שאיתר היו פושעים כמו קלאוס ברבי, רנה בוסקה, ז'אן לגוואי, מוריס פאפון ופול טובייה, שהיו מעורבים ברצח מאות אלפי יהודים במלחמת העולם השנייה. בני הזוג קלרספלד היו בין אלה שהגישו תיקים עשרות שנים אחרי המלחמה, לעיתים בסוף שנות התשעים, נגד פקידים נאצים ומשתפי פעולה בגין פשעים נגד האנושות.
הכרה על עבודתם כללה את אות לגיון הכבוד הצרפתי בשנת 1984. בשנת 1986 עובד סיפורם לסרט טלוויזיה אמריקאי בכיכובם של טום קונטי, פארה פוסט וג'רלדין פייג'. בשנת 2008 הופק סרט טלוויזיה צרפתי המספר את סיפורם של בני הזוג.
התקפה על הזוג קלרספלד
הפעילות והשיטות של בני הזוג קלרספלד עוררו מחלוקת. ב-9 ביולי 1979 היו בני הזוג יעד לטרור. מכונית ליד ביתם בצרפת התפוצצה. איש לא היה במכונית כשהפצצה התפוצצה, ואף אחד לא נפצע בסביבת הפיצוץ. אנשים המתיימרים לייצג את ארגון ODESSA קיבלו אחריות לפיגוע.
אקטיביזם מאוחר
עד 1995 הוגשו כתבי אישום רק נגד ארבעה בכירים בצרפת של ווישי בגין פשעי מלחמה, פול טובייה ובאותה שנה רק פול טובייה עמד למשפט. בדומה לטובייה, מוריס פאפון הורשע בפשעי מלחמה בשנת 1998.
אקטיביזם בצרפת
ביולי 2018 בריאיון ל-CNN, ציינו בני הזוג כי הם מפסיקים את פעילותם, ציד נאצים ויעסקו יותר בצדק חברתי. כיום הם עוסקים בזכויות אדם וחברה.
דידי – דירטי מאני
היסטוריה
ב-2 בדצמבר 2010, הלהקה הוציאה את המיקסטייפ הראשון שלה, Last Train to Paris: Prelude.
סנט (מטבע אמריקני)
עיצוב
בשנת 1909, יובל המאה להולדתו של הנשיא אברהם לינקולן, אומץ עיצוב הנושא את דיוקנו. בהנחייתו של הנשיא תאודור רוזוולט, אשר ראה בלינקולן את המושיע של ארצות הברית, ובו עצמו את היורש שלו, אומצה עבור צד הנושא של המטבע גרסה של תבליט שיצר החרט ומעצב המדליות, ויקטור דייוויד ברנר, בדמות דיוקן של לינקולן. עיצוב זה היה פורץ דרך בהיסטוריה של המטבעות של ארצות הברית, שכן עד אז היה נהוג שצד הנושא של המטבע יישא צורות מיתיות של החירות. העיצוב אושר על ידי מזכיר האוצר של ארצות הברית, פרנקלין מקוויי, ב-14 ביולי 1909, ויצא למחזור שלושה שבועות לאחר מכן.
ב-12 בפברואר 1959, לקראת יובל ה-150 להולדתו של לינקולן, הוחלט לקבל את עיצובו של עוזר החרט, פרנק גספארו, ממטבעת פילדלפיה כעיצוב חדש עבור צד הערך. העיצוב נבחר מבין 23 הצעות שהוצעו על ידי אנשי המטבעה ונשא את מבנה אנדרטת לינקולן. מתחת לאנדרטה הופיע לאורך השוליים עריך המטבע, ומעליה הופיע שם המדינה לאורך השוליים, כשמתחתיו המוטו "E PLURIBUS UNUM". מבעד לעמודים המרכזיים של האנדרטה נראה גם פסלו של לינקולן היישוב על כיסא. בשולי האנדרטה, לצד הצמחייה, נחרטו ראשי התיבות של המעצב – FG.
לאון פוליאקוב
ביוגרפיה
היה נשוי למוזיקולוגית ז'רמן פוליאקוב, שלאחר מותו אספה והוציאה לאור כתבים שהשאיר. בשנת 1989 קיבל את אות לגיון הכבוד. פוליאקוב הלך לעולמו ב-8 בדצמבר 1997, בגיל 87, באורסיי, צרפת.
חלוקה מנהלית של מוסקבה
הרחבת שטח העיר
הפרויקט הוצג בתקשורת ב-11 ביולי 2011 וכונה "מוסקבה החדשה" בדומה לפרויקט הבריטי "ניו דלהי" שנועד להביא למודרניזציה בעיר הבירה ההודית. בשתי המקרים הרחבת ערי הבירה נעשתה לכיוון דרום מערב. עיריית מוסקבה כינתה את הפרויקט "מוסקבה הגדולה". רעיון ההרחבה זכה לתשומת לב ציבורית גדולה ובסקר שנערך בקרב המוסקבאים, 41% תמכו בהרחבה, 41% התנגדו ו-18% נמנעו מלהביע דעה.
תה לשניים
תקציר העלילה
הדוד מקס (ס.ז. סאקאל) מספר ללין וריצ'רד על הוריהם נאנט וג'ימי בשנות העשרים הסוערות. נאנט קרטר (דוריס דיי) גרה בווילה מפוארת במחוז וסטצ'סטר ביחד עם דודה מקס ומנהלת הבית פאולין (איב ארדן). נאנט שואפת להיות שחקנית, זמרת ורקדנית.
עורך הדין שלו, ביל ארלי (ביל גודווין) גוער בו היות שעל כל הצעת קנייה הוא היה אומר "כן" במקום "לא". מקס מודיע לנאנט שימכור את הניירות רק אם תוכל במשך 48 שעות לענות "לא" לכל שאלה שתישאל.
כריס מילס
קריירת מכללות
בשנת 1990 החל ללמוד באוניברסיטת אריזונה, וב-3 העונות הבאות שיחק בקבוצת הכדורסל שלה תחת המאמן לוט אולסון. בעונתו הראשונה באריזונה קלע 15.3 נקודות למשחק, והוליך את קבוצתו, לצד בראיין ויליאמס, לשלב שמינית גמר טורניר אליפות המכללות (NCAA Sweet Sixteen). בעונת 1992/1993 קלע 20.4 נקודות בממוצע למשחק, ובסיומה זכה בתואר השחקן המצטיין של מחוז Pac-10.
הצעיף הכחול
התסריט מבוסס על סיפור של פרנסואה שמפו שעובד לסרט בשם La Voile Bleu בשנת 1942.
תקציר העלילה
כל אותן השנים היא ביחסים אפלטונים עם פרנק האצ'ינס (סיריל קיוזק), בעל חנות צעצועים. הוא מציע לה נישואים אך היא דוחה זאת.
ג'ון קנדי (שחקן)
ביוגרפיה
בתקופת הצלחתו בטלוויזיה, קנדי פיתח גם קריירת חיקוי מפורסמת. בין האנשים שחיקה נמנים דיוויין, אורסון ולס, ג'וליה צ'יילד, ריצ'רד ברטון, ועוד אנשים רבים בתעשיית הבידור האמריקאית.
התעויוט
התעויוט הוא הרכב מוזיקלי, שהוקם בשנת 1991, כלהקתו של הזמר והיוצר אביב גפן ומלווה אותו לסירוגין באלבומיו ובהופעותיו. ההרכב קם תחת השם "חתולים בצנרת". נגני ההרכב השתנו עם השנים. שם הלהקה נבחר על ידי אביב גפן מתוך אמונה שהחיים רצופים טעויות שמתוות את חיי האדם. ההרכב הראשון של הלהקה כלל את אמיתי אשר כגיטריסט, אורן לץ כבסיסט, דני כץ כקלידן ועודד שחר כמתופף. בתקופת לימודיו בבית הספר רימון, גפן הכיר את עודד שחר (שניגן בהרכב ותיקי הבריגדה) ואת הקלידן שלומי קינן (שניגן בלהקת איזי והפתולוגים). אילן בן עמי (שגם למד ברימון) הכיר לגפן את אחיו, הגיטריסט הראל בן עמי. הראל בן עמי הכיר לגפן את הבסיסט, שלומי צידקי. גפן מתייחס לשחר, קינן, בן עמי וצידקי כגרעין של להקת התעויוט.
שורש 28
שורש 28, או סְ-בּוּ (בסינית: 厶部, פיניין: Sī bù) הוא השורש העשרים-ושמונה של הכתב הסיני. פירושו "סוד" או "פרטי" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 40 תווים (מתוך 49,030) שניתן למצוא תחת שורש זה.
אלון (דמות מקראית)
אֵלוֹן הוא דמות מקראית, בנו השני של זבולון ונכדם של יעקב ושל לאה. לאלון היו שני אחים: סרד ויחלאל. למשפחתו של אלון קראו משפחת האלוני.
מרצאלי
מרצאלי (בהונגרית: Marcali) היא עיר במחוז שומוג', מקום מושבו של נפת מרצאלי.
היסטוריה
מרצאלי היה רכושה העתיק של משפחה גדולה במרצאלי מהקלאן של פץ (Péc). שם היישוב הוזכר לראשונה באמנת לטינית משנת 1274. בין השנים 1332–1337 הוזכר המקום גם בפנקס המעשרות האפיפיורי, כך שכבר הייתה במקום כנסייה, בשנת 1455 הוזכר היישוב במסמכי כנסיית הקהילה המוקדשת לאניאמוס הקדוש ומנזר שנבנה לכבוד דומיניקוס הקדוש. בשנת 1448 היישוב כבר יכול היה ליהנות מפריבילגיות של עיר וב-1494 היה לו גם בית ספר. בשנת 1488, לאחר מותו של לאסלו מרצאלי, הפך היישוב לנחלת משפחת בית באטורי. היישוב היה מושב נפה בתקופת הכיבוש הטורקי, אך המבצר במקום נפל לידיים טורקיות רק לאחר נפילת סיגטוואר הקרובה בשנת 1566.
בית המרקחת הראשון שלה הוקם בשנת 1797 על ידי יאנוש דוליצקי (1769–1823), רוקח מדוליץ. שם בית המרקחת היה "טריניטי", כלומר "השילוש הקדוש". המוניטין של יאנוש דוליצקי היה "חוסר האנוכיות" ו"נדיבות". לאחר מותו, בשנת 1825, לקח לידיו את ניהול בית המרקחת חתנו, הרוקח גאבור קיש (1794–1863), בעלה של פרנציסקה דוליצקי (1809–1888). הוא ניהל את בית המרקחת עד 1863.
במהלך מלחמת העצמאות, מהפכת 1848 בהונגריה, ושחרור הצמיתים בשנים 1848–1849, הצטרפה האוכלוסייה הדו - לשונית של היישוב לשורות הצוות הצבאי בראשות גאשפאר נוסלופי. ב-20 באוקטובר 1861, בשריפה גדולה, שני שלישים מהיישוב נשרף, ובשריפה אחרת, בשנת 1902, 42 בניינים נשרפו.
במאה ה-20
בשנת 1910, מתוך 4588 תושבים, 4559 היו הונגרים. מתוכם 4,127 היו רומים-קתולים, 54 קלוויניסטים ו-379 יהודים (8.3%). בתקופת הרפובליקה הסובייטית ההונגרית היה המקום אחד ממרכזי ארגון המהפכה.
תקופת השואה
אחרי המלחמה רק מעטים חזרו. הם חידשו את חיי הקהילה והקימו אנדרטת קדושים. בגלל עוינות התושבים, היהודים החלו לעזוב ובשנות ה-70 של המאה ה-20 נותרו רק בודדים.
גירלי
ביוגרפיה וקריירה
גירלי הבינה שהיא רוצה להיות מוזיקאית בגיל 14, לאחר שקיבלה השראה בהופעה של צמד הפופ הקנדי טגן ושרה. היא החלה את הקריירה שלה בערבי במה פתוחה והשתמשה בשמה האמיתי, מילי טומי. מאוחר יותר, היא הקימה להקת אינדי רוק עם מספר בנות שפגשה באינטרנט. לאחר שחברותיה ללהקה החלו ללמוד באוניברסיטה, גירלי פתחה בקריירת סולו. היא למדה בקולג' לאמנויות ומוזיקה במזרח לונדון בסטרטפורד מ-2014 עד 2016. במהלך אותה תקופה היא גילתה עניין ביצירת ביטים, ראפ ודראם נ' בייס, והחלה להשתמש בשם הבמה "גירלי". בשנת 2015, בהיותה בת 17, היא הוציאה את הסינגל הראשון שלה, "". באוקטובר 2015, היא הוחתמה בחברת התקליטים PMR Records.
הגדת חבל ימית
מטרת הגדת חבל ימית
לספר את סיפור ההתיישבות בחבל ימית, הפינוי של היישובים החקלאים, המושבים, הקיבוצים והעיר ימית שפונו מצפון סיני בעקבות הסכם השלום בין ישראל למצרים. הסכם שנחתם על ידי נשיא מצרים אנואר סאדאת, ראש ממשלת ישראל מנחם בגין ונשיא ארצות הברית ג'ימי קרטר, על מדשאות הבית הלבן ב-26 במרץ 1979. המקום מזמין את המבקרים לחוש, להרגיש ולהביט לתוך הזיכרונות, הסיפורים, העדויות האישיות, המזכרות והתיעוד ההיסטורי של האירוע אותו חוו תושבי ישראל בעת פינוי חבל ימית.
גמר גביע אירופה לאלופות 1970
סיכום המשחק
פיינורד הוסיפה לשלוט במחצית השנייה, וכמעט ומצאה את שער היתרון. האנק וורי בעט מחוץ לרחבה וכבר הכניע את אוון ויליאמס, אך הבעיטה שלו נעצרה רק בקורת השער. עוד באותה המחצית הפגין ויליאמס יכולת מרשימה בין הקורות ומנע מפיינורד מספר מצבי כיבוש, וגם העמוד הציל את סלטיק פעם נוספת. עד לסיום נותרה התוצאה על שוויון 1-1, והקבוצות הלכו להכרעה בהארכה.
אידיוטים שימושיים
שימוש מאוחר
דוגמה לכך היא תיאורו של העיתונאי בן-דרור ימיני את הפגישות שקיים נועם חומסקי עם בכירי חזבאללה. ימיני כינה כך גם את ריצ'רד פאלק, שליח מועצת האומות המאוחדות לזכויות אדם, אשר צוטט בהצדקת פיגועי התאבדות בטענה שזו דרך מאבק לגיטימית של הפלסטינים ואף טען במאמר שחמאס איננו ארגון טרור.
פיליפ ריינאגל
ביוגרפיה
אולם ב־1787 הוא הציג באקדמיה נוף שצויר מברקנדייל היל, נורפוק, ומאז ואילך הציג עבודות בעיקר של נופים. הוא נבחר לעמית של האקדמיה המלכותית בשנת 1787, אך לא הפך לאקדמאי עד 1812, אז הציג כתמונת הדיפלומה שלו נשר ועיט הנאבקים עם צבוע. הוא גם הציג לעיתים קרובות במוסד הבריטי.
אנטון בריית
הוקרה
העיר ביברך העניקה לו אזרחות כבוד ב-4 באוגוסט 1891. רחוב נקרא על שמו ברובע רמרסדורף-פרלאך במינכן.
משפט הרציפות של קולמוגורוב
בתורת ההסתברות ובפרט בתהליכים מקריים, משפט הרציפות של קולמוגורוב הוא משפט המבטיח שתהליך מקרי שהמומנטים שלו מקיימים תנאי מסוים, ניתן להתייחס אליו כאל תהליך מקרי רציף, במובן זה שהוא שווה לתהליך רציף בהסתברות 1.
נוסח פורמלי
נניח כי לכל T > 0 קיימים קבועים ממשיים וחיוביים, כך שמתקיים לכל ,
ממלכת גן עדן
מוזיקה
פסקול הסרט הולחן על ידי הנרי גרגסון-ויליאמס. הפסקול בוצע על ידי גייווין רייט והתזמורת של לונדון. אלבום הפסקול יצא לאור על ידי Sony Classical ב-26 באפריל 2005.
דוד משה פרידמן
תולדות חייו
אורח החיים של החצר החסידית בצ'ורטקוב היה מפואר ומלכותי כדרך העבודה של חסידות רוז'ין, בשונה מרוב החצרות החסידיות. בארמון הייתה הפעילות התורנית, התרבותית והחברתית (כמו קבלת קהל, אירוח ועוד).
יעד סופי (סרט)
יעד סופי (באנגלית: Final Destination) הוא סרט אימה על-טבעי אמריקאי משנת 2000 שבוים על ידי ג'יימס וונג. התסריט נכתב על ידי גלן מורגן, וונג וג'פרי רדיק, המבוסס על סיפור מאת רדיק. בסרט מככבים דבון סאווה, אלי לרטר, קר סמית' וטוני טוד. סאווה מגלם נער אשר "מערים על המוות" לאחר תחושה מוקדמת של עצמו ואחרים מתים בפיצוץ מטוס ומשתמש בו על ידי הצלת עצמו וקומץ של נוסעים אחרים, אבל הוא ממשיך להיות מאוים על ידי המוות התובע בחזרה את חייהם שהיו אמורים לאבד במטוס.
צילום
הצילומים התקיימו בלונג איילנד בשביל סצנת המטוס ובונקובר לסצנות נוספות. לרוע המזל, השחקנים צילמו פרויקטים נוספים במהלך ההפקה, כך שלוחות הזמנים זזו שוב ושוב כדי שכל השחקנים יופיעו. סאווה ריסן את הופעתו ב"האשמה" במהלך ההפקה, ואף ציין כי "[הוא] היה צריך לחלוק קרוואן עם ביל פולמן כי זה היה גדול יותר ויגרום לו להראות יותר מפורסם". קר סמית', שהיה שחקן קבוע ב"דוסון קריק", צריך היה להפסיד פרקים בשביל הסרט.
פרדריק אדווין צ'רץ'
משפחה ונסיעות
לאחר שהשאיר את משפחתו המורחבת ברומא עם חברים, פרדריק עשה ביקור של שבועיים באתונה סיים את המסע באפריל 1869. באתונה הפרתנון היה מבחינתו הדוגמה היחידה הטובה ביותר לאדריכלות בעולם, והוא רשם וצייר אותו. צ'רץ' ומשפחתו עזבו את רומא במאי 1869, ועשו את דרכם הביתה דרך פריז ואנגליה, והגיעו לארצות הברית בסוף יוני.
צ'רץ' הצליח מאוד כאמן. בעשורים האחרונים שלו, מחלה הגבילה את יכולתו לצייר. משנת 1876 הוא סבל מדלקת מפרקים שגרונית, שהקשתה על הציור. בסופו של דבר הוא צייר ביד שמאל והמשיך לייצר עבודות, אם כי בקצב איטי בהרבה. הוא עדיין לימד ציור. את תקופות החורף הוא העביר במקסיקו.
היילמאר סילאסוואו
מלחמת העולם השנייה
לאחר ניצחון הלבנים במלחמת האזרחים, הפך סילאסוואו לקולונל בצבא פינלנד שזה עתה הוקם. רמטכ"ל הצבא הברון קארל גוסטף אמיל מנרהיים ניבא שברית המועצות תתקוף את פינלנד, תחזית שאכן התגשמה ב-1939 בדמות "מלחמת החורף". מנרהיים הטיל על סילסוואו להיאבק בארמייה התשיעית הרוסית תחת פיקודו של הגנרל דוהנוב. ב-9 בדצמבר כבשה הדיוויזיה ה-163 הרוסית את הכפר סואמוסאלמי, הפינים הקפידו להרוס את הכפר עד היסוד כדי שהרוסים לא ייהנו ממנו, לא רחוק משם חנתה הדיוויזיה ה-44. סילאסוואו ניתק את השתיים, ובעזרת חטיבה 9 הפינית שהייתה תחת פיקודו, החל להציק לדיוויזיה ה-163, שחייליה סבלו ממחסור בביגוד חם וציוד והמורל שם צנח לאפס. המפקדים הרוסיים התרשלו, ושלחו תשדורות בגלוי ולא בצופן, והפינים האזינו לכל מילה שהחליפו ביניהם. כעבור שבועיים נמלטו מרבית אנשי הדיוויזיה, ורצו לחצות את אגם קיאנטיירווי הקפוא שלא רחוק ממנו שכן הגבול הרוסי. סילאסוואו הזמין שני מפציצים בינוניים שהפציצו את הקרח, ושלחו למצולות סוסים טנקים ואנשים. הוא המשיך להטריד את הדיוויזיה ה-44 כשהוא נעזר בניידות אנשיו ובמורל הגבוה שלהם. אולם ב-13 במרץ 1940 נחתם הסכם שלום והמלחמה תמה.
נועה מנהיים
ביוגרפיה
מפרסמת טור דו-שבועי במוסף "הארץ", העוסק בהיסטוריה של התרבות הפופולרית וברשת הקשרים הסמויה שטווה התרבות האנושית לאורך ההיסטוריה והגאוגרפיה של התפתחות הציוויליזציה. בשנת 2019 התפרסם ספרה "הרשת התרבותית", המבוסס על טוריה אלו.
מלמדת קורסים שונים בנושא עריכה וסוגה ספרותית. מרצה בבית הספר "אסכולות", לימודי חוץ של האוניברסיטה הפתוחה. מנחה סדנאות עריכה יחד עם ליאת קפלן במקום לשירה. עמיתה במכון גשר למנהיגות.
Coming Home (שיר של דידי – דירטי מאני)
נכון לאוגוסט 2023, השיר הושמע למעלה מ-344 מיליון פעמים ביוטיוב, ולמעלה מ-294 מיליון פעמים בספוטיפיי.
Key Cuts from Remixed
Key Cuts from Remixed הוא המיני-אלבום השני של הזמרת-יוצרת האמריקאית בריטני ספירס. האלבום יצא לאור בשנת 2005, על ידי חברת התקליטים ג'ייב רקורדס.
יגואר Mark 1
יגואר Mark 1 (באנגלית: Jaguar Mark 1) היא מכונית סלון מתוצרת יצרנית רכבי היוקרה הבריטית יגואר אשר יוצרה בין השנים 1955 – 1959 בבריטניה.
שלי מור קפיטו
ביוגרפיה
ב-2014 התמודדה בבחירות לסנאט של ארצות הברית, היא גברה על יריבתה מהמפלגה הדמוקרטית בכל אחד ממחוזות הבחירה וזכתה ברוב של 62.1%. היא הייתה בכך לאישה הראשונה שנבחרה לסנאט מטעם וירג'יניה המערבית ולרפובליקנית הראשונה המייצגת את המדינה בסנאט מאז 1958. היא מכהנת בסנאט בוועדת ההקצבות, בוועדת האנרגיה ומשאבי הטבע בוועדת הסביבה והעבודות הציבוריות, בוועדת המסחר, המדע והתחבורה ובוועדת הכללים והמנהל.
עמדותיה של מור קפיטו הן שמרניות בדרך כלל עם נטייה למרכז. בעת כהונתה בבית הנבחרים, היא עוררה את כעסם של אנשי תנועת מסיבת התה על סירובה לתמוך בקיצוץ של חלק מהתוכניות הפדרליות. היא התנגדה לביטול פסק דין רו נגד וייד, הקובע כי כל חוק האוסר על הפלה מלאכותית סותר את חוקת ארצות הברית, היא תמכה בביצוע ניסויים בתאי גזע של עוברים, אך התנגדה לתמיכה פדרלית בתוכניות בריאות שכללו מימון הפלות ותמכה בהצעה להגבלת אפשרות ההפלה לאחר השבוע ה-20 להריון. היא תמכה בעידוד תעשיית כריית הפחם והתנגדה לרגולציה בתחום איכות הסביבה על פעילותה.
גיום סיזרון
אלוף אירופה ואלוף עולם
באליפות אירופה שנערכה בסטוקהולם בינואר 2015 הם זכו במדליית זהב בריקוד זוגות. באליפות העולם שנערכה בשנגחאי במרץ הם זכו במדליית זהב, לפני מדיסון צ'וק ואוואן בייטס מארצות הברית וקייטלין וויבר ואנדרו פוג'ה מקנדה.
גרגוריוס השלישי
ביוגרפיה
גרגוריוס היה אחרון האפיפיורים שלא נולד באירופה, עד למינויו של פרנציסקוס בשנת 2013, פרק זמן של 1,282 שנים.
קלארק גרג
ביוגרפיה
ב-2008 גרג כתב וביים את סרטו הראשון "עמוק בגרון" שזכה לביקורות טובות ולהתעניינות בפסטיבל סאנדנס. באותה שנה גם השתתף בסרט גיבורי העל המצליח "איירון מן" בתפקיד הסוכן הממשלתי פיל קולסון. גרג הופיע בתפקיד גם בסרט ההמשך "איירון מן 2", ב"תור" וב-2012 בשובר הקופות "הנוקמים".ב-2009 הופיע גרג בדרמה הקומית "500 ימים עם סאמר" בתור ויינס הבוס של טום הנסון (ג'וזף גורדון-לוויט). ב-2011 שיחק בקומדיה "מר פופר והפינגווינים" בתפקיד מומחה הפינגווינים נת ג'ונס.
רובין סודרלינג
2003
בשנת 2003 שיחק סודרלינג בסיבוב השלישי של וימבלדון לאחר שעלה מהמוקדמות. לראשונה הוא הגיע לשלב הגמר בטורניר סטוקהולם והפסיד בשובר שוויון. הוא דורג בסיומה של השנה במקום ה-86 בעולם.
2009
בשנת 2009 הגיע סודרלינג בפעם הראשונה בקריירה שלו לשלב הגמר בטורניר הגרנד-סלאם, אליפות צרפת הפתוחה (רולאן גארוס), לאחר שניצח את רפאל נדאל בשלב שמינית הגמר 1-3 במערכות (הוא קטע רצף של 31 ניצחונות של נדאל בצרפת והיה לשחקן הראשון והיחידי עד כה, 2014, שניצח אותו על מגרש חימר במשחק של הטוב מ-5 מערכות), את ניקולאי דווידנקו ב-3 מערכות בשלב רבע הגמר ואת פרננדו גונזלס בשלב חצי הגמר ב-5 מערכות. בשלב הגמר הוא הפסיד לרוג'ר פדרר ב-3 מערכות.
דוסטלי מולדר
קריירת מועדונים
מולדר גדל באקדמיה לכדורגל של פיינורד ובגיל 19 הצטרף לקבוצת הבוגרים של אקסלסיור רוטרדם, היריבה העירונית. בקיץ מולדר חתם בוואלבייק ל-5 שנים.
צפורה במלון
זיהוי הדמויות
רבים מהמפרשים תהו על דברי צפורה. דבריה ומעשיה תלויים בשאלה מי הוא החתן, ומהם אותם 'דָּמִים' שצפורה מזכירה. ניתן לפרש שמשה הוא החתן, וזאת מפני שהוא חתנה של צפורה. ניתן גם לפרש שהבן הוא החתן וזאת לפי המנהג לכנות את הבן הנולד שנימול, חתן. גם את התבנית 'דָּמִים' ניתן לפרש בכמה אופנים. התבנית 'דָּמִים' הם דמי משה, שה' מבקש להורגו. וניתן לפרש שאותם 'דָּמִים' הם דמו של הילד שנימול. מכאן שאפשר לפרש את צמד המילים 'חתן דמים' בכמה אופנים:
מגמתו של הסיפור
יש הסוברים כי סיפור זה בא לכוון את משה לייעודו כמנהיג. זוהי הפעם היחידה בה מוזכרת צפורה כדמות פעילה במדבר. משה שומע כי מתו האנשים אשר מבקשים להורגו והוא יכול לשוב בחזרה למצרים. הוא מעוניין לשוב כאדם פרטי ולא כמנהיג משחרר בני ישראל מעבדות. בדרכו למצרים פוגש בו ה' ומורה לו להעביר מסר לפרעה: "וַיֹּאמֶר ה', אֶל-מֹשֶׁה, בְּלֶכְתְּךָ לָשׁוּב מִצְרַיְמָה, רְאֵה כָּל-הַמֹּפְתִים אֲשֶׁר-שַׂמְתִּי בְיָדֶךָ וַעֲשִׂיתָם לִפְנֵי פַרְעֹה; וַאֲנִי אֲחַזֵּק אֶת-לִבּוֹ, וְלֹא יְשַׁלַּח אֶת-הָעָם. כב וְאָמַרְתָּ, אֶל-פַּרְעֹה:  כֹּה אָמַר ה', בְּנִי בְכֹרִי יִשְׂרָאֵל.  כג וָאֹמַר אֵלֶיךָ, שַׁלַּח אֶת-בְּנִי וְיַעַבְדֵנִי, וַתְּמָאֵן, לְשַׁלְּחוֹ--הִנֵּה אָנֹכִי הֹרֵג, אֶת-בִּנְךָ בְּכֹרֶךָ." ניתן להתייחס לפסוקים אלו כדברי ה' המורה למשה מה לאמר לפרעה. אך אפשרי להבין את פשט הסיפור כמסר של ה' למשה. ה' מזכיר למשה כי מאן לצאת לשיחות למען שחרור בני ישראל, וכדי לשכנע אותו בחשיבות השליחות ולהמחיש בפניו את הסכנה שבה נתון עם ישראל - אשר ה' רואה בו את בנו בכורו - ה' רוצה לפגוע בבנו של משה. צפורה, שנחלצת מיד ומצילה את בנה, מראה בפעולתה המהירה למשה, את הצורך במעשה מיידי למען הצלת חיים - הצלתו של עם ישראל. לאחר סיפור זה משה עוזב את משפחתו ופונה לתפקיד אותו ייעד אותו ה' והוא שחרור והצלת עם ישראל ממצרים. בסיפור זה מילאה את תפקידה האימהי כמודל להצלתו של בנה. מסיפור זה אינה ממלאת תפקיד כלשהו בסיפור שחרור העם מעבדות והמסע במדבר לארץ המובטחת. משה הוא זה שפונה לתפקידו במשפחתו המורחבת והציבורית -עם ישראל. הנשים בחייו של משה ובכללן צפורה מהוות מודל חיקוי עבורו לתפקידו כהורה אם (אמא) שיועד אליו "גידולו" של עם ישראל.
סנדרה
{{פירושונים|
זבונימיר סולדו
קריירת מועדונים
סולדו שיחק כנער במועדון הקרואטי אינטר זפרשיץ', ולמד בצעירותו משפטים באוניברסיטת זאגרב במשך שלוש שנים. הוריו שכנעו אותו להפוך לכדורגלן מקצועני, ובשנת 1988, כאשר היה בן 21, החל לשחק בקבוצה הבוגרת של דינמו זאגרב. סולדו שיחק בקבוצה שנתיים, ועבר לקבוצת NK זאדאר, שם שיחק שנה אחת. לקראת עונת 1991/92 חזר למועדון נעוריו אינטר זפרשיץ', וזכה עמו בגביע הקרואטי, לאחר ניצחון במפגש כפול על דינמו זאגרב. סולדו נשאר באינטר זפרשיץ' עד לשנת 1994, אז חזר לדינמו זאגרב, ושיחק במועדון שתי עונות נוספות. בעונת 1995/96 זכה סולדו עם דינמו זאגרב בדאבל מקומי, לאחר שזכה באליפות ליגת העל הקרואטית ובגביע הקרואטי, לאחר ניצחון במפגש כפול על ורטקס.
כמאמן
עם דינמו זאגרב:
רכב תפעולי
הרכב התפעולי אינו רשום במשרד התחבורה ואין עבורו רישיון רכב ואו מספר רישוי. התקנות מחייבות שכל רכב תפעולי יהיה מבוטח בביטוח חובה לפחות.
שימושים
בתחום הפנאי והתיירות משמשים כלי הרכב התפעוליים להסעת נוסעים במגרשי גולף, בתי מלון בעלי שטח גדול, פארקים, מרכזי קניות, טיולי שטח ועוד. בתחום הלוגיסטיקה, התעשייה והתפעול כלי הרכב התפעוליים מסייעים בשינוע ארגזים, מכונות, כלים כבדים, רהיטים, חומרי בניין ועוד ממקום למקום לצד גרירה של מטענים כבדים. חלק מהדגמים של כלי הרכב הללו מאופיינים בכושר נשיאה של משקל גבוה של שמונה טון ואף יותר. בתחום השיטור והביטחון משמשים כלי הרכב התפעוליים כאמצעי תחבורה לסיירים ושוטרים באבטחת מתחמים, שכונות ועוד ובתנאי שהמתחמים בהם הם מסיירים מוגדר אזור רכב תפעולי.
HARP
הישג השיא של הפרויקט נרשם במהלך ניסוי שבוצע בשנת 1966. במסגרת הניסוי שוגר פגז במשקל 180 ק"ג לגובה של 180 ק"מ. זהו שיא שלא נשבר עד היום.
ועדת גרין
הסערה הציבורית
עם כניסתה של יעל גרמן לתפקיד שרת הבריאות בחודש מרץ 2013, הורתה השרה לבחון מחדש את הסעיף האוסר על גברים המקיימים יחסי מין עם גברים לתרום דם. בדצמבר 2013 סירב צוות מד"א להתרים דם מחברת הכנסת פנינה תמנו-שטה, שעלתה מאתיופיה בגיל 3, בתואנה כי לבני העדה האתיופית יש "סוג דם מיוחד". בעקבות זאת סילק יו"ר הכנסת יולי אדלשטיין את צוות מד"א מהכנסת והושמעו גינויים חריפים מצד נשיא המדינה, ראש הממשלה, שרים ונבחרי ציבורי נוספים. מנהלת שרותי הדם של מד"א טענה כי צוות המתרימים נהג על פי נוהלי משרד הבריאות, אשר פוסלים לקיחת דם ממי ששהה שנה או יותר במדינה שבה שכיחות האיידס גבוהה. בעקבות המחאה הציבורית, שהקיפה הפעם גם מגזרים נוספים מלבד ציבור העולים מאתיופיה, מינתה שרת הבריאות יעל גרמן ועדה מקצועית במשרדה לצורך "בחינת תרומות דם מאוכלוסיות המוגדרות כיום כאוכלוסיות בסיכון", בראשות פרופסור מנפרד גרין.
ניטור תקלות ואיתור מקרי הדבקה
הוועדה מצאה כי לא קיימת בישראל מערכת ניטור העוקבת אחר שרשרת האספקה של דם (haemovigilance), מהתורם עד למטופל, כנהוג במדינות מתוקנות ומומלץ על ידי ארגון הבריאות העולמי. בתי החולים נדרשים לדווח למשרד הבריאות רק על מקרי תמותה בעקבות קבלת מוצרי דם. כתוצאה מכך חסר דיווח מסודר על תקלות שהתרחשו או היו קרובות להתרחש, שתכליתו לאתר את שורש התקלה ולמנוע אותה בעתיד. הוועדה המליצה להקים מערכת מעין זו, בהתאם להמלצת מנהלת שרותי הדם של מד"א. בנוסף המליצה הוועדה לערוך בדיקות דם יזומות למטופלים כשלושה חודשים לאחר שקיבלו עירוי דם, על מנת שניתן יהיה לזהות מקרי הדבקה ולטפל בהם עוד בטרם יביאו להתפרצות מחלה קטלנית.
הונאת המתרימים
87% מהנסקרים לא הסכימו עם מדיניות סינון התורמים ו-81% מהנסקרים ציינו כי המאבק לקבלת תרומות דם מהומוסקסואלים הוא מאבק חשוב עבור הקהילה הגאה. הוועדה הסיקה מכאן כי משבר האמון בין גמ"ג לבין שרותי הדם פוגע ברמת הציות למדיניות ההתרמה, ובכך מעלה את הסיכון הנשקף למטופלים. לוועדה דווח על מחקרים שנערכו במדינות שהקלו במגבלות על תורמי דם ומצאו בהן עלייה ברמת הציות למדיניות ההתרמה, מבלי שנרשמה עלייה ברמת הסיכון הנשקף למטופלים. מודל הסיכון האמור העלה כי, אם יצוידו שרותי הדם במערכות סריקה מתקדמות יותר, ניתן יהיה להשית דחייה זמנית על קבלת דם מגמ"ג במקום דחייה לצמיתות, מבלי לשנות את רמת הסיכון הנשקפת למטופלים. עם זאת, מחקרים שנערכו לאחר פרסום דו"ח הוועדה העלו כי גמ"ג רבים בארצות הברית ממשיכים למסור הצהרות כוזבות ולתרום דם בתקופה בה הם פעילים מינית, על אף עדכון מדיניות ההתרמה בארצות הברית.
הונאת "ביטוח הדם"
לאורך עשרות שנים נהגו שרותי הדם של מד"א להבטיח לתורמי דם כי תרומתם תקנה להם ולמשפחתם הקרובה "ביטוח דם" למשך שנה. לטענתם, . בפועל נודע לוועדה כי בישראל ניתנים למטופלים מוצרי דם על פי צורך רפואי, כפי שמחייבים כללי האתיקה הרפואית, בעוד שההבטחה לביטוח דם הייתה הונאה. כאמור הסתבר לוועדה כי ההבטחה לביטוח דם היא אחד התמריצים המרכזיים עבור גברים המקיימים יחסי מין עם גברים למסור הצהרה כוזבת בשאלון המועמדות לתרומה, ובכך מגבירה את הסיכון למתן מוצרי דם מזוהמים למטופלים. לאור זאת המליצה הוועדה לחדול מהונאת הציבור ולבחון אמצעים אחרים לתמרוץ תרומת דם, כגון פנייה לקרוביהם של מטופלים.
ג'וליה לסטר
ג'וליה רוז לסטר (באנגלית: Julia Rose Lester; נולדה ב-28 בינואר 2000) היא שחקנית וזמרת יהודיה-אמריקאית.
קומסי קומסה
קומסי קומסה (בצרפתית: Comme Ci Comme ça, בתרגום חופשי לעברית: ככה ככה) הוא סינגל של הזמר הישראלי-טוגולזי, סטפן לגר, שנכתב והולחן על ידי המבצע יחד עם דולב רם ופן חזות, שגם הפיקו אותו, ויצא לאור ב-30 ביוני 2018.
חיה ויצמן-ליכטנשטיין
ביוגרפיה
ויצמן נולדה בעיירה מוטול, בפלך פינסק שבמערב האימפריה הרוסית), אחת משנים-עשר ילדיהם של רחל, בת מיכאל צ'מרינסקי ועוזר ויצמן, ומחסידי סטולין.
בשנת 1902 נישאה לד"ר אברהם ליכטנשטיין. בימי הפרעות של שנת 1903 סייעה בהגנה העצמית היהודית בפינסק.
בשנת 1921 נבחרה כצירת יקטרינוסלב לקונגרס הציוני ה-12 בקרלסבד. בנובמבר אותה השנה עלתה לארץ ישראל. תחילה התגוררה בחיפה, ולאחר מכן עברה לתל אביב. בראשית שנת 1926 נפטר בעלה אברהם.
כריס קונס
ביוגרפיה
קונס נשוי ואב לשלושה. הוא פרסביטריאני באמונתו.
קרב זלה
מערך הצבאות
פרנקס העמיד את צבאו כאשר המרכבות הסקיתיות מלפנים ומאחוריהם החי"ר הקל והפרשים כאשר הקו השני והשלישי הכיל את שאר החיילים הרגלים. קיסר העמיד את הלגיון ה-6 מימין, את הלגיון ה-36 משמאל ואת הלגיון הגלאטי במרכז.
אילוף המלכה
תרגום לעברית
הספר יצא לאור בעברית בתרגומו של צפריר גרוסמן בשנת 2017 בהוצאת אופוס.
ניצן שירזי
ביוגרפיה
בגיל 8 החל שירזי לשחק בקבוצת הילדים של בני יהודה תל אביב, ולאחר מכן עבר לקבוצת הנערים שם היה לשחקן מצטיין, והוביל אותה לזכייה באליפות. בגיל 17 הוא עלה לקבוצה הבוגרת של בני יהודה וזומן מיידית לנבחרת הנוער, במדיה שיחק בין 1988 ל-1990. בהמשך הקריירה, עזב את בני יהודה ועבר לשחק בליגות נמוכות יותר, ולבסוף פרש ממשחק עקב פציעה.
ב-22 ביולי 2014 נפטר שירזי בבית החולים איכילוב ממחלת הסרטן, והשאיר אחריו אישה ושלושה ילדים.
משפט פליק
שופטי בית הדין במשפט פליק היו צ'ארלס ב. סירס, נשיא בדימוס של בית המשפט לערעורים במדינת ניו יורק, ויליאם סי. כריסטיאנסן, שופט בדימוס של בית המשפט העליון של מינסוטה, פרנק נ. ריצ'מן, שופט בדימוס של בית המשפט העליון באינדיאנה, וריצ'רד ד. דיקסון, אשר שימש שופט מחליף והיה שופט בדימוס של בית המשפט העליון בקרוליינה הצפונית.
הקרליד
תולדות השיר
השיר היה פופולרי בתקופת הרייך השלישי. אחת מגרסאותיו כוללת אמירה נגד יהודים. שורה אחת מתוך גרסה זו היא: "כשדם יהודי יותז מהסכין, ייטב לנו כפליים" (wenn’s Judenblut vom Messer spritzt, dann gehts nochmal so gut).
מיכאל דרקסלר
חברות באיגודים מקצועיים
משנת 2013 חבר באיגוד הישראלי לאורתופדיה, באיגוד האמריקאי להחלפות מפרקים ( - American Association of Hip and Knee Surgeons AAHKS) ובאיגוד האירופי לירך ( - European Hip Society EHS).
עץ R
הכנסה
כדי להכניס ערך לעץ R, מבוצע מעבר על צמתים בעץ החל מצומת השורש. בכל שלב נבחנים המלבנים בצומת, ועל ידי היוריסטיקה מסוימת נבחר מלבן מסוים שמייצג תת-עץ כמועמד מתאים להכנסת הערך תחתיו. ייתכן שיהיו כמה מלבנים שיענו לקריטריון של ההיוריסטיקה ואלגוריתם ההכנסה יצטרך להכריע ביניהם. לאחר בחירת צומת מתאים האלגוריתם ממשיך לבצע מעבר בצורה רקורסיבית בתוך צומתי הבנים שלו עד להגעה לצומת עלה מתאים. אם צומת העלה מלא (יש בו כבר M ערכים, ובשל כך מתרחשת גלישה - overflow), צריך לפצל אותו לפני שההכנסה תתבצע. כאן מבוצע שימוש בהיוריסטיקה נוספת לפיצול הערכים לשתי קבוצות מתאימות. בכל מקרה, לאחר הכנסה לצומת עלה, בודקים אם צריך לעדכן את הערך של המלבן בצומת האב, וכך הלאה בצורה רקורסיבית.
בחירת תת-עץ להכנסה
בכל רמה בעץ, האלגוריתם צריך לבחור את תת-העץ שאליו יוכנס הערך - כלומר לבחור מלבן מתאים. כשהערך שרוצים להכניס מוכל כולו בתוך אחד המלבנים, הוא נבחר מיידית. אם יש כמה מלבנים שמכילים את הערך, הכרעה ביניהם נעשית בצורה אקראית. כשהערך שרוצים להכניס חופף חלקית לכמה מלבנים או שאינו מוכל כלל באף אחד מהם, לבחירת המלבן המתאים יש השפעה על הביצועים של העץ. הבחירה תלויה בקריטריונים של ההיוריסטיקה.
מחיקה
מחיקה של ערך מצומת בעץ R כרוכה תחילה במציאה של הצומת שמכיל את הערך שביקשו למחוק אותו (פעולת חיפוש), ואם נמצא צומת מתאים, מחיקה של הערך מאותו צומת. המחיקה עלולה לגרור צורך בעדכון של ערך מלבן בצומת האב.
חיפוש תחום
חיפוש תחום נעשה בצורה דומה לחיפוש בעץ +B. כל צומת פנימי בעץ מכיל קבוצת ערכים שמייצגים מלבנים וקבוצת מצביעים לצומתי בנים, וכל עלה מכיל מצביעים לעצמים עצמם במרחב. החיפוש מתחיל בצומת השורש של העץ, ונעשית בדיקה לכל מלבן בקבוצת המלבנים בצומת האם יש חפיפה כלשהי בינו לבין קלט החיפוש. אם יש חפיפה כזו צריך להמשיך לבצע את החיפוש בצומת הבן בצורה דומה. החיפוש ממשיך בצורה רקורסיבית כך שהאלגוריתם יבקר בכל הצמתים שבהם הייתה חפיפה כלשהי לקלט החיפוש.
מידע מרחבי-זמני
הרחבות שונות עוסקות במצבים שבהם יש עצמים רבים שנעים במרחב ומדווחים את נקודת המיקום העדכנית שלהם למשך זמן מסוים בתדירות גבוהה. שאילתות חיפוש נפוצות שמבוצעות על עצמים כאלו הן ביצוע חיפוש תחום עם קלט שנע במרחב בקטע מסוים של הזמן, ובפרט שאילתת חתך זמן (מיקום של עצמים במרחב בנקודת זמן מסוימת).
בית הסוהר המרכזי בירושלים
בית הסוהר המרכזי בירושלים פעל בתקופת המנדט בירושלים ושימש לכליאתם של אסירים יהודים וערבים, ובהם רבים מחברי המחתרות העבריות שפעלו נגד שלטונות המנדט, ובכלל זה אחדים מעולי הגרדום. נכון לתחילת המאה ה-21 שוכן במקום מוזיאון אסירי המחתרות - ירושלים.
בית הסוהר המרכזי בירושלים
האסירים היו בני כל הדתות, ובראשית תקופת המנדט הם שוכנו יחד בתאים, ללא הפרדה על בסיס דתי או לאומי. החל מאמצע שנות ה-30 של המאה העשרים עלה מספרם של אנשי המחתרות בבתי הסוהר, ועל פי דרישתם הם שוכנו בתאים נפרדים מערבים. אסירי המחתרות היו יהודים שנאסרו בעקבות פעילותם במחתרות העבריות, שפעלו נגד הבריטים בארץ ישראל: 'ההגנה', ה'אצ"ל' ו'לח"י', וכן לוחמי פלמ"ח. אסירים אלה הוגדרו אסירים פוליטיים, והם נשפטו בבתי דין צבאיים. העבירות שבגינן נכלאו נעו בין תליית כרזות נגד הבריטים ברחובות העיר, דרך אימון ואחזקת נשק, ועד פגיעה פיזית בבריטים, כמו פיצוץ מבנים והריגת חיילים. עונשי המאסר נקבעו בהתאם לחומרת העבירה, ונעו בין חודשים ספורים למאסר עולם ואף עונש מוות.
בימי שבת וחג פעל בכלא בית כנסת, שהתפילות נוהלו בו על ידי הרב אריה לוין, "רבם של האסירים". בעקבות השתדלותו של הרב לוין פעל בבית הסוהר גם מטבח כשר.
סיום פעולת בית הסוהר והפיכתו למוזיאון
בשנות ה-70 וה-80 שכן במבנה אתר הנצחה לאסירי אצ"ל ולח"י, שנקרא "היכל הגבורה". במהלך שנות ה-80 ניהלה הנהלת "היכל הגבורה" מאבק נגד הכוונה להרוס את הבניין כחלק מתוכנית בניית כיכר ספרא. בשנת 1991 עבר המבנה לידי משרד הביטחון, ששיפץ את המבנה הישן, שחזר את בית הסוהר והפך אותו למוזיאון אסירי המחתרות. המוזיאון מציג שחזור של מגוון חדרי אסירים בבית הסוהר, וכן בתי מלאכה בהם הם הועסקו. כמה מחדרי השירות שוחזרו במלואם, כמו המטבחים והמרפאה, כן שוחזר חדר מנהל הכלא.
דאפר יוסף
ביוגרפיה
בפברואר 2011 הופיע בחיפה יחד עם טריו ג'ובראן.
דראפט 2019 (WWE)
חוקי הדראפט 2019
חוקי הדראפט פורסמו באתר הרשמי של ה-WWE ב-11 באוקטובר. רשימת המתאבקים אשר ייקחו חלק בדראפט פורסמה באותו היום. מעל ל-70 מתאבקים מהתוכניות Raw, סמאקדאון, NXT ו-205 לייב, בנוסף למתאבקי זוגות וצוותים, היו יכולים להיות מועברים בין המותגים Raw או סמאקדאון. האלופים נכללו גם הם ברשימה (אף על פי שאלוף 24/7 ואלופות זוגות הנשים של ה-WWE היו גם חלק מהדראפט, הם עדיין הגנו על חגורות האליפות שלהם בכל המותגים).
מתאבקים עצמאיים
מספר מתאבקים הפכו למתאבקים עצמאיים עקב פציעה, חוסר פעילות או שפשוט לא הועברו במהלך הדראפט. הטבלה מסודרת על פי תאריך.
פאו-פור-דאוס
תיאור
משעות הבוקר המוקדמות (8 או 9 בבוקר) ילדים נפגשים יחד ומסתובבים בשכונה, דופקים בכל הדלתות ובחנויות המקומיות ואומרים "פאו-פור-דאוס" למבוגרים שהם פוגשים. בתגובה, אנשים נותנים להם מתנות קטנות כמו עוגות דמוית לחם בטעם חזק של אניס ואגוזים, שוקולדים, ממתקים, אגוזים, פירות, או במקרים מסוימים כסף. בחנויות המקומיות המתנות שונות. ישנן חנויות שעשויות לתת לילדים פינוקים או חלק ממוצריה: אופים נותנים מעט לחם, דוכני פירות נותנים ערמונים וכולי.
ואלרי פקרס
ביוגרפיה
ב-2017 היא הקימה את מפלגת "Soyons libres" ("בואו נהיה חופשיים") בתוך מפלגת הרפובליקנים. היא פרשה ממפלגת הרפובליקנים בשנת 2019 לאחר תבוסת המפלגה בבחירות לפרלמנט האירופי וחזרה אליה ביולי 2021 כדי להתמודד בפריימריז שקדמו לבחירות לנשיאות בשנת 2022.